CELEX: 62008CN0011
Language: lv
Date: 2008-01-10 00:00:00
Title: Lieta C-11/08: Prasība, kas celta 2008. gada 10. janvārī — Eiropas Kopienu Komisija/Maltas Republika

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/37
            
         Prasība, kas celta 2008. gada 10. janvārī — Eiropas Kopienu Komisija/Maltas Republika
   (Lieta C-11/08)
   (2008/C 51/62)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvis — K. Simonsson)
   
      Atbildētāja: Maltas Republika
   Prasītājas prasījumi:
   
               —
            
            
               atzīt, ka, nosakot valsts tiesībās, ka inspektori, kas neatbilst Padomes 1995. gada 19. jūnija Direktīvas 95/21/EK par ostas valsts kontroli (1) VII pielikuma kritērijiem, ir pieļaujami, ja tie 2004. gada 1. maijā strādāja kompetentās iestādes dienestā ostas valsts kontrolēs, Maltas Republika nav izpildījusi Direktīvas 12. panta 1. punktā un VII pielikumā noteiktos pienākumus;
            
         
               —
            
            
               piespriest Maltas Republikai atlīdzināt tiesāšanās izdevumus.
            
         Pamati un galvenie argumenti
   Direktīvas 12. panta 1. punktā kā pamatprincips ir noteikts, ka pārbaudes veic tikai tādi inspektori, kas atbilst VII pielikumā minētiem kvalifikācijas kritērijiem. VII pielikuma 5. punkts kā izņēmumu no pamatprincipa nosaka, ka pieļaujami ir arī tādi inspektori, kuri neatbilst 1.–4. punktā uzskaitītajiem kritērijiem, bet kuri dalībvalsts kompetentās iestādes dienestā ostas valsts kontrolēs strādājuši šīs direktīvas pieņemšanas dienā, citiem vārdiem sakot, 1995. gada 19. jūnijā.
   Pievienošanās akts nenosaka pārejas pasākumus attiecībā uz Direktīvas piemērošanu Maltā. Saskaņā ar Pievienošanās akta 2. pantu Direktīvas noteikumi ir saistoši Maltai no pievienošanās dienas.
   Komisija uzskata, ka 2004. gada Tirdzniecības kuģu (Ostu valsts kontroles) noteikumi (turpmāk tekstā — “Noteikumi”), ko Malta pieņēma Direktīvas ieviešanai, neatbilst Direktīvai, lasot to saistībā ar Pievienošanās aktu, tiktāl, ciktāl tie nosaka, ka inspektori, kuri neatbilst Direktīvas VII pielikuma 1.–4. punktā uzskaitītajiem kritērijiem, ir pieļaujami, ja tie kompetentās iestādes dienestā ostas valsts kontrolēs strādājuši laikposmā no 1995. gada 19. jūnija līdz dienai, kad stājās spēkā Noteikumi, citiem vārdiem sakot, 2004. gada 1. maijā.
   
      (1)  OV L 157, 1. lpp.